open-index/open-wikipedia-markdown huggingface dataset:
Royal Victoria Infirmary

**Royal Victoria Infirmary** (**RVI**) on yliopistollinen sairaala Newcastle upon Tynessä, Englannissa. Se on Newcastlen yliopiston opetussairaala, ja se perustettiin alkujaan jo vuonna 1751 nimellä **Newcastle Infirmary**.

## Historia
Tammikuun 5. päivänä 1751 newcastlelainen kirurgi Thomas Lambert kirjoitti paikalliseen lehteen artikkelin, jossa hän vaati köyhille suunnatun sairaalan perustamista. Artikkeli keräsi kannattajia, ja pormestari Matthew Ridleyn ja muiden paikallisten merkkihenkilöiden tuella Newcastle Infirmary avasi ovensa vuokratalossa Gallowgatessä. Samaan aikaan alettiin kuitenkin myös oman sairaalarakennuksen rakentamista. Lokakuussa 1753 uusi nelikerroksinen rakennus valmistui.

Newcastle Infirmaryä laajennettiin uusilla siivillä 1800-luvun alussa. Henkilökunnan puhemies Thomas Greenhow esitti vuonna 1850, että sairaala oli vanhentunut ja aivan liian pieni Newcastlen alueen kasvavalle asukasmäärälle. John Dobson esitti seuraavana vuonna suunnitelmansa, jotka hyväksyttiin, ja uuden siiven rakennustyöt voitiin aloittaa. Kaksi vuotta myöhemmin keskeneräistä siipeä jouduttiin käyttämään jo sairaalana, koska Newcastlessa riehui vakava koleraepidemia. Siipi avattiin virallisesti vuonna 1855. Sairaalaa laajennettiin jälleen vuonna 1885, jolloin rakennettiin puusta osasto, jolla oli 270 sairaalapaikkaa. Se mahdollisti lastenosaston avaamisen.

Newcastlen pormestari Riley Lord ehdotti vuonna 1896, että Newcastleen rakennettaisiin uusi sairaala kuningatar Viktorian 60-vuotisen valta-ajan kunniaksi. Sille löydettiin paikka läheltä Leazes Parkia, sillä suuren lahjoituksen rakennustöihin tehnyt John Hall oli vaatinut, että sairaala rakennettaisiin lähelle virkistyspaikkoja eikä kaupungin likaiseen osaan. Walesin prinssi Albert Edward laski perustuskiven 20. kesäkuuta 1900. Kuninkaaksi noussut Edvard vihkii sairaalan käyttöön 11. heinäkuuta 1906, ja myöhemmin samana vuonna vanhaa sairaalaa alettiin siirtämään uuteen rakennukseen.

## Lähteet
Orida

**Orida** on kylä Nigerin Agadezin alueen Bilman departementin Djadon kunnassa. Se sijaitsee muutamia kilometrejä Djabasta pohjoiseen. Vuonna 2001 kylässä oli 47 asukasta.

Piikkipensaiden ympäröimä Oridan lähde on Djadon keidasalueen viimeinen vedenottopaikka matkalla pohjoiseen kohti Algerian Djanetia. Vuonna 1906 siellä käytiin ranskalaisten ja tuaregien välinen taistelu. Oridan koillispuolella sijaitsevassa Enneri Blakassa on muinaisia kalliopiirroksia ja -maalauksia.

## Lähteet
Ratsastus kesäolympialaisissa 2012

**[[Ratsastus|Ratsastuksessa]]** kilpailtiin **[[kesäolympialaiset 2012|Lontoon 2012 kesäolympialaisissa]]** 28. heinäkuuta – 9. elokuuta Greenwich Parkissa. Tapahtumia oli kuusi. Kilpailijoita oli yhteensä 200.

Tapahtumia oli yhteensä kuusi, jotka ovat este-, kenttä- ja kouluratsastuksen yksilö- ja joukkuekilpailut. Miehet ja naiset kilpailivat jokaisessa tapahtumassa yhdessä. Kouluratsastuksiin tuli 50 kilpailijaa ja este- ja kenttäratsastuksiin 75.

## Aikataulut

Ajat ovat paikallista aikaa.

## Mitalistit

## Mitalitaulukko

## Lähteet

## Aiheesta muualla

*Esteratsastus Lontoon 2012 olympialaisten sivuilla 
*Kenttäratsastus Lontoon 2012 olympialaisten sivuilla 
*Kouluratsastus Lontoon 2012 olympialaisten sivuilla
Djaba

**Djaba** tai **Yaba** on kylä Nigerin Agadezin alueen Bilman departementin Djadon kunnassa. Se sijaitsee Djadon keidasalueella 15 kilometriä Chirfasta pohjoiseen. Vuonna 2001 kylässä oli 196 asukasta.

Djabassa on kaksi muinaista rauniokaupunkia. Niistä toinen on Djadon linnoituksen ikäinen, kun taas vanhempi on lähes kokonaan hävinnyt. Taatelipalmulehdon keskellä on hylättyjä suolalouhoksia.

## Lähteet
Poznańin kansannousu

**Poznańin kansannousu** () oli Puolassa Poznańin kaupungissa 28. kesäkuuta 1956 puhjennut kansannousu maan kommunistista hallintoa vastaan. Kansannousu sai alkunsa H. Cegielskin Poznańin-tehtailta, ja tavoitteena oli parempien olojen saaminen. Tehtaan työntekijät menivät lakkoon, kaupungin läpi marssi 30&nbsp;000 mielenosoittajaa, kaupungilla puhkesi mellakoita, salaisen poliisin ja Puolan yhdistyneen työväenpuolueen toimistoihin hyökättiin. Lisäksi yksi poliisi lynkattiin. Kansannousu kuitenkin tukahdutettiin hyvin voimaperäisesti, ja kuolleita oli 70. Tukahduttaminen tapahtui puolustusministeri Konstantin Rokossovskin kansannousun jälkeisenä päivänä antaman määräyksen perusteella ja paikallisen sotilaskomentajan toimeenpanemana muutamien päivien kuluessa. 

Kansannousu oli askel tiellä kohti vapaamman hallinnon muodostumista lokakuussa 1956. Taustalla oli Stalinin kuoleman jälkeen kaikissa sosialistisissa maissa herännyt toiveikkuus vapaammista tuulista. Poznańin kansannousu käynnisti Puolan yhdistyneessä työväenpuolueessa seuraavina kuukausina muutosprosessin, jonka seurauksena pääsihteeriksi nousi Władysław Gomułka.

## Muisto
Vuoden 1956 kansannousulle omistettu 1981 paljastettu suuri muistomerkki ( 1956) on pystytetty Poznańin Raatihuoneen torille eli vanhalle torille (Stary Rynek). Tapahtumiin keskittyvä museo on osoitteessa Marcin n:o 80/82.

## Lähteet

## Aiheesta muualla
Kajaanintulli

**Kajaanintulli** on Oulun keskustassa sijaitseva alue, joka on nykyisin käytössä puhekielessä. Nimitys on peräisin 1600-luvulta, jolloin Kajaanintulli oli Oulua ympäröivän tullimuurin portti.

Alue on antanut nimensä muun muassa Kajaanintullin koululle.

## Lähteet
Pietro Andrea Mattioli

**Pietro Andrea Gregorio Mattioli** (23. maaliskuuta 1501 Siena – 1577 Trento) oli italialaissyntyinen lääkäri ja naturalisti. Hän valmistui Padovan yliopistosta 1523 ja työskenteli lääkärinä eri puolilla Eurooppaa, sekä kehitti kasvilääketiedettä Dioskurideen teosten pohjalta.
Albert von Bezold

**Albert von Bezold** (7. tammikuuta 1836 Ansbach – 2. maaliskuuta 1868 Würzburg) oli saksalainen fysiologi. Hän opiskeli Münchenissä, Würzburgissa ja Berliinissä, jossa hän toimi Emil du Bois-Reymondin assistenttina. Albert von Bezold tunnetaan monien alkaloidien, muun muassa atropiinin farmakologisten ominaisuuksien tutkimuksista.

## Lähteet
Timur Bekmambetov

**Timur Nuruahitovitš Bekmambetov** (; , Temìr Nu̇ruaķytu̇ly Bekmambetov; s. 25. kesäkuuta 1961 Gurjev (nyk. Atırau), Kazahstanin SNT, Neuvostoliitto) on kazakkisyntyinen elokuvaohjaaja, -tuottaja ja -käsikirjoittaja. Hän on työskennellyt Venäjällä ja Yhdysvalloissa.

Bekmambetov syntyi Kazahstanin sosialistisessa neuvostotasavallassa ja opiskeli lavastustaidetta Taškentissa vuoteen 1987 saakka. Hän aloitti uransa ohjaamalla mainoksia mm. Imperial-pankille. Hänen esikoisohjauksensa oli sotaelokuva *Pešavar Vals* (1994), joka sijoittui Neuvostoliiton Afganistanin-sotaan.

Vuonna 2004 valmistunut *[[Night Watch – yövahti]]* ja sen jatko-osa *[[Day Watch]]* (2006) olivat huomattavia menestyksiä, samoin kuin *Kohtalon ironiaa – jatko-osa* (2007), ja ne avasivat hänelle tien Hollywoodiin, jossa hän on ohjannut elokuvat *[[Wanted (vuoden 2008 elokuva)|Wanted]]* (2008) ja *[[Abraham Lincoln: Vampire Hunter]]* (2012) sekä toiminut useiden toimintaelokuvien tuottajana (muun muassa *[[Apollo 18 (elokuva)|Apollo 18]]* ja *The Darkest Hour* 2011).

## Aiheesta muualla
*
Kybartain rautatieasema

**Kybartain rautatieasema** () on Liettuan rautateiden raja-asema Kaunasista Kaliningradiin johtavalla rautatiellä aivan Liettuan lounaisrajan tuntumassa Kybartain pikkukaupungissa Vilkaviškisin kunnallispiirissä. 

Rautatie Vilnan länsipuolella sijaitsevasta Lentvarisista Kaunasin kautta Kybartaihin rakennettiin vuonna 1861 tuolloin Preussin kuningaskunnan rajalla sijainneelle paikkakunnalle sivuhaaraksi Venäjän keisarikunnan Pietari–Varsova-rataan. Paikkakunnalle nousi parhaimman laatuluokan asema jota kutsuttiin aluksi  *Veržbolovon asemaksi* (, liettuaksi Virbalis läheisen kaakossa jo sijainneen pikkukaupungin mukaan). Henkilöliikenne Kaunasista alkoi 11 huhtikuuta 1861 ja Vilnasta (ja edelleen Pietarista) jo 15 maaliskuuta 1862. 

## Rautatiereitti ja nykyliikenne

Liettuan rautateiden junilla pääsee Kazdu Rūdaan tai Kaunasiin muutaman kerran päivässä. Näillä asemilla pitää vaihtaa junaa, mikäli haluaa jatkaa esimerkiksi Vilnaan. Kansainvälistä henkilö- ja rahtiliikennettä Kybartaihin syntyy puolestaan Venäjän rautateiden liikenteestä Kaliningradin alueen ja Baltian itäpuolisen Venäjän välillä. Näillä ulkomaanjunilla ei pääse matkustamaan vain Liettuan sisäistä etappia esimerkiksi Vilnaan. Rata Vilnasta Kaliningradiin kulkee seuraavasti:

* Vilna–Lentvaris–Kaišiadorys–Kaunas–Kazdu Rūda–Kybartai–
* jatko Venäjän Kaliningradin alueella: Nesterov–Gusev–Tšernjahovsk–Gvardeisk–Kaliningrad. 

## Lähteet

## Aiheesta muualla
* Liettuan rautateiden reittihaku  (litrail.lt)
* Baltian  rataverkon kartta 
* Liettuan rataverkon kartta  (railwayz.info)
Sergei Lukjanenko

**Sergei Vasiljevitš Lukjanenko** (; s. 11. huhtikuuta 1968 Karatau (nyk. Qarataw), Kazahstanin SNT, Neuvostoliitto) on venäläinen fantasia- ja tieteiskirjailija, koulutukseltaan psykoterapeutti. Hänet tunnetaan toiminnantäyteisistä juonirakenteista ja moraalisesta pohdiskelusta. Lukjanenko on ollut tuottelias ja suosittu kirjailija, joka on julkaissut vuosittain 1–2 kirjaa. Hänen tunnetuimpiin teoksiinsa kuuluu kuusiosainen *[[Yöpartio (romaani)|Yöpartio]]*-romaanisarja (1998–2012), josta on tehty kaksi elokuvaa (*[[Night Watch – yövahti]]* ja *[[Day Watch]]*). Lukjanenko käsikirjoitti elokuvat yhdessä ohjaaja Timur Bekmambetovin kanssa. Lukjanenkon teoksista on suomennettu *Yöpartio*-sarjan viisi ensimmäistä osaa. Lukjanenkon (yhdessä toisen kirjoittajan kanssa) kirjoittamaan tieteisfantasiakirjaan perustuu myös tietokonepeli *A Farewell to Dragons*, perinteinen roolipeli.

## Elämä
Lukjanenko syntyi Kazahstanin sosialistisessa neuvostotasavallassa. Hänen isänsä on venäläis-ukrainalainen ja äitinsä tataari. Hän opiskeli psykoterapiaa Alma-Atassa ja aikoi erikoistua lastenpsykiatriaan, mutta Neuvostoliiton romahdettua lääkäreiden palkat laskivat ja hän alkoi elättää perhettään kirjoittamalla. 1990-luvun puoleenväliin tultaessa hänen kirjansa alkoivat saavuttaa suosiota, ja hän muutti Moskovaan. Hänen puolisonsa Sonja Lukjanenka on lapsipsykologi, ja heillä on kaksi lasta.

Vasta *Night Watch – yövahti* -elokuvan suosion vaikutuksesta Lukjanenkon kirjoja alettiin kääntää muun muassa englanniksi.

Lukjanenko itse mainitsee tärkeimmiksi esikuvikseen Robert A. Heinleinin, Strugatskin veljekset ja Vladislav Krapivinin. Hän on saanut useita fantasiakirjallisuuspalkintoja sekä kotimaassaan että ulkomailla, muun muassa parhaan kirjailijan palkinnon Turussa pidetyssä EuroCon 2003:ssa.

## Suomennokset
* 
* 
* 
* *Viimeinen partio*. (*Последний дозор*, 2006.) Suomentanut Arto Konttinen. Helsinki: Into, 2015. .
* *Uusi partio*. (*Новый дозор*, 2012.) Suomentanut Arto Konttinen. Helsinki: Into, 2016. .
* *Kuudes vartio*. (*Шестой Дозор*, 2014.) Suomentanut Arja Pikkupeura. Helsinki. Into, 2021. .

## Aiheesta muualla
* Seeley, Nicholas: Watching the Watches: An Interview with Sergei Lukyanenko.  Strange Horizons 28.11.2011.
Geneven huippukokous 1955

**Geneven huippukokous** 18. heinäkuuta 1955 oli kylmän sodan aikana Genevessä järjestetty neljän suurvaltajohtajan kokous. Kokoukseen osallistuivat Yhdysvaltojen presidentti Dwight D. Eisenhower, Britannian pääministeri Anthony Eden, Neuvostoliiton ministerineuvoston puheenjohtaja Nikolai Bulganin ja Ranskan pääministeri Edgar Faure. Läsnä olivat myös suurvaltojen ulkoministerit John Foster Dulles, Harold Macmillan, Vjatšeslav Molotov ja Antoine Pinay sekä Neuvostoliiton kommunistisen puolueen pääsihteeri Nikita Hruštšov.

Kokouksen osanottajien yhteisenä tavoitteena oli kansainvälisen jännityksen lieventäminen ja turvallisuuden lisääminen. Kokous oli ensimmäinen laatuaan, ja sen tuloksena oli lähinnä yhteyden siemenen kylväminen.

## Lähteet
Geneven konferenssi

**Geneven konferenssi** tarkoittaa muun muassa seuraavia:

*Geneven aseistariisuntakonferenssi, Kansainliiton 1932 koolle kutsuma kokous
*Geneven konferenssi, 1954 järjestetty kokous, johon Indokiinan sota päättyi ja jossa tunnustettiin Vietnamin itsenäisyys
*Geneven huippukokous vuonna 1955, jossa suurvaltajohtajat keskustelivat maailman tilanteesta
Oswald Schmiedeberg

**Oswald Schmiedeberg** (10. lokakuuta 1838 – 12. heinäkuuta 1921) oli baltiansaksalainen farmakologi. Hän työskenteli farmakologian professorina Strasbourgin yliopistossa 46 vuotta vuodesta 1872 alkaen. Schmiedebergiin viitataan usein ”modernin farmakologian isänä”. Hän oli Tartossa ja Giessenissä vaikuttaneen Rudolf Buchheimin oppilas ja koulutti lukuisia farmakologeja ympäri maailmaa. Buchheimin ja Schmiedenergin vaikutus näkyy käytännössä koko nykyaikaisessa farmakologiassa.

## Lähteet
*Tuomisto J, Koulu M. Farmakologian historiaa, kirjassa Koulu M, Mervaala E, Tuomisto J, Farmakologia ja toksikologia, 8. p., ss. 22–24. Kustannus Oy Medicina, Kuopio 2012. . Myös verkossa FarmToks

## Aiheesta muualla
Warszawa-luokka

**Warszawa-luokka** oli Puolan merivoimien neljän jokimonitorin muodostama alusluokka.

## Valmistus
Alukset tilattiin tammikuussa 1920 Danziger Werftiltä ja ne nimettiin kaupunkien mukaan. Ne palvelivat Veikselillä ja vuosina 1925–1926 Pinajoella.

## Alukset

## Lähteet
*

### Viitteet
Rudolf Kobert

**Eduard Rudolf Kobert** (3. tammikuuta 1854 Bitterfeld, Saksan liitto – 27. joulukuuta 1918 Rostock Saksan keisarikunta) oli saksalainen farmakologi.

Kobert oli 1886–1894 farmakologian professorina Tarton yliopistossa. Nikolai II:n venäläistämistoimien vuoksi Kobertin työ siellä päättyi, ja hän toimi jonkin aikaa Brehmerin keuhkotautiparantolassa Görbersdorfissa. Hän teki pitkän uran Rostockin yliopistossa ja työskenteli siellä vuodesta 1899 kuolemaansa eli vuoteen 1918 asti. Hän oli yliopiston lääketieteellisen tiedekunnan farmakologian ja fysiologian instituutin professori ja johtaja. Kobert tutki paljon toksikologiaa ja kirjoitti aiheesta useita tutkimuksia. Hän ja hänen oppilaansa julkaisivat 330 kirjoitusta jo pelkästään sinä aikana, jolloin Kobert työskenteli Rostockissa.

## Lähteet
Ghost of the Robot

**Ghost of the Robot** on yhdysvaltalainen rock-yhtye. Yhtyeen perusti vuonna 2002 näyttelijä James Marsters.

## Muodostus
James Marsters tapasi kitaristi Charlie De Marsin 2000-luvun alkupuolella, kun tämä muutti Marstersin naapuriin Santa Monicaan. He alkoivat soitella yhdessä ja päättivät perustaa yhtyeen. Jo kuukauden kuluttua he soittivat ensimmäisen keikkansa 14 Below -nimisessä baarissa.

## ''Mad Brilliant'' ja hajoaminen
Yhtye levytti ensimmäisen studioalbuminsa, *[[Mad Brilliant]]in*, viidessä päivässä. Albumi oli lähes kokonaan De Marsin käsialaa: ainoastaan kappaleet "Dangerous", "Angel" ja "Valerie" eivät ole hänen tekemiään. Nämä kappaleet sävelsivät Marsters sekä Sellers. Albumi oli menestys, ja yhtye lähti kiertueelle Eurooppaan vuosina 2003 ja 2004. 

Marsters jätti yhtyeen vuonna 2004 ja aloitti soolouran julkaisten kaksi albumia vuosina 2005 ja 2007. Muutkaan bändin jäsenet eivät jatkaneet yhtyeessä, vaan menivät soittamaan muualle.

## Comeback
Yhtye palasi yhteen vuoden 2010 lopussa tehden muutaman keikan. 15. maaliskuuta 2011 yhtye julkaisi kokoelma-albumin *B-Sider*, joka sisälsi yhtyeen harvinaisempia kappaleita. Heinäkuussa yhtye palasi studioon ja äänitti uuden albumin nimeltään *Murphy's Law*, joka julkaistiin 15. marraskuuta 2011.

## Jäsenet

### Nykyiset
*James Marsters – kitara ja laulu
*Charlie De Mars – kitara
*Jordan Latham - rummut
*Kevin McPherson – basso
*Sullivan Marsters – kitara

### Entiset jäsenet
*Steven Sellers – koskettimet ja taustalaulu, k. 2009
*Aaron Anderson – rummut

## Diskografia
### Studioalbumit
* 
* 
* 

### EP:t
*
Eleganssimato

**Eleganssimato** (*Caenorhabditis elegans*) on maaperässä elävä sukkulamatolaji, joka tunnetaan keskeisenä kehitysbiologian ja genetiikan malliorganismina. Aikuinen hermafrodiitti eleganssimato on noin millimetrin pituinen ja koostuu 959 solusta. Eleganssimato oli ensimmäinen monisoluinen eliö, jonka genomi sekvensoitiin kokonaan, vuonna 1998.

## Tutkimus
Eleganssimatoon liittyvistä tutkimuksista on myönnetty Nobel-palkinto kolme kertaa: fysiologian ja lääketieteen palkinto vuosina 2002 ja 2006 sekä Nobelin kemianpalkinto vuonna 2008.

## Lähteet
* wormbook.org 

### Viitteet

## Aiheesta muualla
* wormbase.org – ''C. elegans''in genomi 
* wormatlas.org – tietokanta ''C. elegans''in anatomiasta
Kenneth Heilman

**Kenneth M. Heilman** (2. kesäkuuta 1938 Brooklyn, New York, Yhdysvallat – 15. heinäkuuta 2024) oli yhdysvaltalainen käyttäytymisneurologi, ja hän tutki urallaan paljon liikehäiriöitä ja Parkinsonin tautia.

Heilman valmistui Virginian yliopistosta lääketieteen tohtoriksi 1963, ja seuraavat kaksi vuotta hän oli harjoittelijana Cornellin yliopiston lääketieteen keskuksessa. Vietnamin sodan aikana Heilman liittyi ilmavoimiin ja toimi Turkin İzmirissä sijainneen Naton sairaalan lääketieteellisenä johtajana. Kun Heilman oli vapautettu palveluksesta, hän suoritti erikoistumisensa Harvardin yliopiston neurologian yksikössä.

Erikoistumisensa jälkeen Heilman pääsi Floridan yliopiston henkilökuntaan, kun hän aloitti vuonna 1970 dosenttina. Vuonna 1973 hänet ylennettiin apulaisprofessoriksi ja 1975 professoriksi. Vuonna 1998 Heilman kuului Floridan yliopiston ensimmäisiin professoreihin, jotka saivat arvonimen ”Distinguished Professor” ().

## Lähteet
Alkuankerias

**Alkuankerias** (*Protanguilla palau*) on Tyynessämeressä elävä ankeriaslaji, joka muistuttaa 200 miljoonaa vuotta vanhoja ankeriasfossiileja. Alkuankeriaalla on vähän yhteistä nykyisin elävien muiden ankeriaslajien kanssa, ja sen katsotaan muodostavan oman heimonsa **alkuankeriaat** (Protanguillidae) ankeriaskalojen lahkon joukossa. Alkuankeriaiden heimo edustaa ankeriaskalojen sukupuun varhaisinta haaraa.

Alkuankerias löydettiin maaliskuussa 2010 Palaun saariryhmän alueella olevasta vedenalaisesta luolasta, ja sen tieteellinen kuvaus julkaistiin 2011.

Löydetyt yksilöt olivat 6–9 senttimetriä pitkiä ja tummanpunertavia.

## Lähteet
St. John Commandaria

**St. John Commandaria** () on Kyproksella valmistettava väkevä viini ja ilmeisesti yksi maailman vanhimmista viineistä.

## Historia ja valmistus

Commandaria-viinin alkuperä ei ole täysin selvä, mutta viini on vanhempi kuin nimensä, jonka voi jäljittää vuoteen 1191. Tuolloin Rikhard Leijonamieli myi Kyproksen Temppeliherrain ritarikunnalle. Alueita, joille temppeliherrat asettuivat, kutsuttiin nimellä *Commanderies*, ja Limassolissa sijaitsi tuolloin ritarikunnan päämaja. Pian nimi *Commandaria* alkoi tarkoittaa alueella valmistettuja viinejä, ja nykyään ainoastaan tuolla alueella valmistetuilla viineillä on oikeus käyttää tuota nimeä. Keskiajalla viinistä tuli suosittu ympäri Euroopan hoveja.

Viinin alkuperä ulottuu kuitenkin aikaan 2000 vuotta ennen ristiretkeläisen suorittamaa uudelleen nimeämistä. Aiemmin viini tunnettiin *Mana-*nimellä, joka tarkoittaa kreikaksi äitiä. Nimi johtui viinin valmistusprosessista. Viini kypsytettiin isoissa keraamisissa astioissa. Kun viini oli kypsää, jätettiin pohjalle kuitenkin osa vanhaa viiniä ja uusi kypsytettevä kaadettiin vanhan päälle. Tällä keinolla parannettiin kypsymisprosessia, ja vanhasta viinistä tuli ns. "äitiviini". Viini tehdään nykyäänkin samalla menetelmällä.

## Lähteet

## Aiheesta muualla
Rudolph Brandes

**Simon Rudolph Brandes** (19. lokakuuta 1795 Bad Salzuflen – 3. joulukuuta 1842) oli saksalainen farmaseutti, joka piti apteekkia Bad Salzuflenissa. Hän keksi muun muassa menetelmän tropaanialkaloidien epäpuhtaalle erottelulle ja nimesi atropiinin.
ORP Mewa (1935)

**ORP Mewa** oli Puolan laivaston  Jaskółka-luokan miinanraivaaja toisessa maailmansodassa.

## Valmistus

Alus tilattiin Stocznia Gdynskalta (merivoimien telakka) Gdyniasta, missä köli laskettiin 1933. Alus laskettiin vesille 10. tammikuuta 1935 ja valmistui 25. lokakuuta 1935.

## Palvelus
Alus poistettiin palveluksesta 1970.

## Lähteet
*
*

### Viitteet
ORP Rybitwa (1935)

**ORP Rybitwa** oli Puolan laivaston  Jaskółka-luokan miinanraivaaja toisessa maailmansodassa. 

## Valmistus

Alus tilattiin Panstwowa Stocznia Modlinskalta Modlinista, missä köli laskettiin toukokuussa 1933. Alus laskettiin vesille 26. huhtikuuta 1935 ja valmistui 21. joulukuuta 1935.

## Palvelus
Alus poistettiin palveluksesta 1972.

## Lähteet
*
*

### Viitteet
ORP Czapla (1938)

**ORP Czapla** oli Puolan laivaston  Jaskółka-luokan miinanraivaaja toisessa maailmansodassa. 

## Valmistus

Alus tilattiin Stocznia Marynarki Wojennej Gdynskalta (merivoimien telakka) Gdyniasta, missä köli laskettiin 1937. Alus laskettiin vesille 22. elokuuta 1938 ja valmistui joko 31. elokuuta tai 1. syyskuuta 1939.

## Palvelus
Alus tuhoutui ilmahyökkäyksessä 14. syyskuuta 1939.

## Lähteet
*
*

### Viitteet
ORP Czapla

**ORP Czapla** on ollut kolmen Puolan merivoimissa palvelleen aluksen nimenä:
*ORP Czapla (1938), Jaskółka-luokan miinanraivaaja
*ORP Czapla (1946), tyypin MT miinanraivaaja (Projekti 253Ł)
*ORP Czapla (1965), miinanraivaaja (projekti 206FM).
ORP Mewa

**ORP Mewa** on ollut kolmen Puolan merivoimissa palvelleen aluksen nimenä:
*ORP Mewa (1921) FM-luokan miinanraivaaja
*ORP Mewa (1935), Jaskółka-luokan miinanraivaaja
*ORP Mewa (1966), miinanraivaaja (Projekti 206FM)
* ORP Mewa on myös tuleva Kormoran II -luokan miinantorjunta-alus.
Peking-suunnitelma

**Peking-suunnitelma** eli **operaatio Peking** oli operaatio, jossa kolme Puolan laivaston hävittäjää, ''Burza'' ("Myrsky"), ''Błyskawica'' ("Salama") ja ''Grom'' ("Ukkonen"),  evakuoitiin Britanniaan ennen toisen maailmansodan syttymistä elokuun lopulla ja syyskuun alussa 1939. Ne määrättiin kulkemaan brittiläisiin satamiin ja, jos sota Saksaa vastaan syttyisi, avustamaan Britannian Kuninkaallista laivastoa. Suunnitelma onnistui, ja alukset säästyivät tuholta Saksan hyökätessä.
Leith

**Leith** () on seutu ja entinen hallinnollinen yksikkö burgh Edinburghin kaupungin pohjoispuolella Water of Leithin suulla. Se on Edinburghin satama.

## Lähteet
Jugoslavia olympialaisissa

**[[Jugoslavia]]** osallistui olympialaisiin ensimmäisen kerran Antwerpenissa 1920, ja siitä lähtien se osallistui jokaisiin kesäolympialaisiin. Vuosien 1932 ja 1960 talviolympialaisiin maa ei osallistunut. Maan historian viimeisiksi olympialaisiksi jäivät Albertvillen talviolympialaiset 1992. Saman vuoden Barcelonan kesäolympialaisissa Serbian, Makedonian ja Montenegron urheilijat kilpailivat itsenäisinä olympiaedustajina. Vuosien 1996-2002 olympialaisissa urheilijat kilpailivat Serbia ja Montenegron valtioliiton edustajina, joka käytti Jugoslavian liittotasavallan nimeä vuoteen 2003 saakka.

Jugoslavian ensimmäinen olympiavoittaja oli slovenialainen telinevoimistelija Leon Štukelj, joka voitti moniottelun ja nojapuut Pariisissa 1924. Hän voitti olympialaisissa kaikkiaan kuusi mitalia, mikä on eniten Jugoslavian olympiaedustajista. Maan mitaleista huomattava osa tuli palloilulajeista: Jugoslavia voitti käsi- ja vesipallossa kolme kultamitalia sekä jalka- ja koripallossa yhden kullan. Talviolympialaisissa maan ensimmäisen mitalin sai Jure Franko, oltuaan toinen suurpujottelussa Sarajevon kotikisoissa 1984.

## Jugoslavia ja seuraajavaltiot
Jugoslavian olympiakomitea perustettiin Zagrebissa vuonna 1919. Vuonna 1927 se muutti päämajansa Belgradiin. Komitean toiminta loppui Jugoslavian hajoamiseen vuonna 1992. Sen seuraajina on Jugoslavian seuraajavaltioiden omat olympiakomiteat.

## Mitalit lajeittain

### Kesäolympialaiset

### Talviolympialaiset

## Mitalit olympialaisittain

### Kesäolympialaiset

### Talviolympialaiset

## Olympiamitalistit
### Kesäolympialaiset

### Talviolympialaiset

## Lähteet
Operaatio Baytown

**Operaatio Baytown** oli toisessa maailmansodassa koodinimi liittoutuneiden maihinnousulle Calabriaan 3. syyskuuta 1943.

Maihinnousujoukot koostuivat Britannian 8. armeijan XIII armeijakunnasta, joka nousi maihin Reggio di Calabriaan. Operaatio loi liittoutuneiden joukoille jalansijan Italian saappaan kärkeen. Sitä seurasivat operaatiot Slapstick ja Avalanche.

Operaation pohjimmainen tarkoitus oli saada saksalaiset harhautettua siirtämään joukkojaan etelään, jonka jälkeen varsinainen maihinnousu pohjoisemmaksi olisi motittanut ne. Albert Kesselring ei kuitenkaan antanut harhauttaa itseään, vaan tyytyi ainoastaan viivytystaisteluihin. Operaatiosta tulikin liittoutuneille sotilaallinen fiasko, vahvojen joukkojen ollessa sitoutuneina taisteluihin toisarvoisessa suunnassa.

Menestyksellisten viivytystaisteluiden jälkeen alueen saksalaisjoukot yhtyivät päärintamaan.

## Aiheesta muualla
Rosie Huntington-Whiteley

**Rosie Alice Huntington-Whiteley** (s. 18. huhtikuuta 1987 Plymouth, Englanti) on brittiläinen malli ja näyttelijä. Hän on toiminut Victoria’s Secretin mallina ja näytellyt elokuvissa *[[Transformers: Kuun pimeä puoli]]* ja ''Mad Max: Fury Road''.

Huntington-Whiteley esiintyi Victoria’s Secretin mallina ensimmäisen kerran Los Angelesin muotinäytöksessä vuonna 2006. Muotiviikoilla hän debytoi vuonna 2004. Toukokuussa 2005 hän oli japanilaisen Vogue-lehden kannessa ja marraskuussa 2008 brittiläisessä kannessa. Vuonna 2009 hänestä tuli Victoria’s Secretin enkeli.

Toukokuussa 2010 ilmoitettiin, että Huntington-Whiteleysta tulee naispääosan esittäjä *Transformers: Kuun pimeä puoli* -elokuvaan. Aiemmin *[[Transformers (elokuvasarja)|Transformers]]*-elokuvien naispääosaa oli esittänyt Megan Fox.

Rosie on seurustellut näyttelijä Jason Stathamin kanssa vuodesta 2010. Kesäkuussa 2017 pariskunnalle syntyi esikoispoika.

## Lähteet

## Aiheesta muualla
* Rosie Huntington-Whiteley Fashion Model Directoryssa
* 
*
Mad Brilliant

**Mad Brilliant** on yhdysvaltalaisen rock-yhtye Ghost of the Robotin ensimmäinen studioalbumi, joka julkaistiin 2. helmikuuta 2003. Se julkaistiin uudelleen iTunesissa 5. maaliskuuta 2011 viikkoa ennen yhtyeen toista studioalbumia *[[B-Sider]]ia*.

## Kappaleet
Hiekkatokot

**Hiekkatokot** (Kraemeriinae) on tokkoihin kuuluva alaheimo. Alaheimon lajeja tavataan indopasifiselta merialueelta. Aiemmin hiekkatokkoja pidettiin omana heimonaan Kraemeriidae.

## Lajit ja anatomia
Hiekkatokkojen alaheimoon kuuluu 8 lajia, jotka jaetaan kahteen sukuun. Kalat ovat kooltaan pieniä, korkeintaan 6 cm pitkiä. Ruumis on pitkulainen ja suomuton. Lajien selkä- ja peräevät ovat pirkät eivätkä yhteneväiset pyrstöevän kanssa. Hiekkatokkojen silmät ovat melko pienikokoiset, alaleuka työntyy yläleukaa kauemmas eteenpäin. Tyypillinen piirre on, että kieli on kärjestään kaksiosainen.

## Levinneisyys
Hiekkatokkolajeja tavataan indopasifisella merialueella Havaijille asti. Ne elävät tyypillisesti matalissa vesissä kaivautuneena hiekkapohjaan niin, että vain pää näkyy. Hiekkatokot ovat pääasiallisesti mereisiä lajeja, mutta toisinaan niitä tavataan myös makean ja murtoveden alueilta.

## Lähteet
Marginaalikorko

**Marginaalikorko**  on se korkokannan osa, jonka pankki määrittää asiakaskohtaisesti esimerkiksi luottosopimuksissa. Pankkien myöntämien luottojen, esimerkiksi asuntolainan korko muodostuu viitekorosta ja pankin marginaalista (=pankin marginaalikorosta). Marginaali on koron osuus, jolla pankki tekee voittoa ja pyrkii pienentämään lainan riskiä. Lainaa ottaessa marginaali neuvotellaan pankin kanssa ja sen suuruus vaihtelee asiakassuhteesta ja asiakkaan maksukyvystä riippuen. Asuntolainan marginaalikorko on yleisesti alle 1&nbsp;%.

Marginaalikorko ei perustu mihinkään ulkoisiin tekijöihin, vaan se on periaatteessa täysin rahoitusyhtiön päätettävissä. Tosin kuluttajille myönnettävillä pikalainoilla on tätä nykyä omat rajoituksensa sen suhteen, kuinka suuri marginaalikorko lainalla voi olla. 

**[[Korkomarginaali]]** eli paremminkin **korkoero**  on rahalaitoksen anto- ja ottolainauskorkojen ero; se on siis eri käsite kuin marginaalikorko.
## Lähteet
Nils Tuurenpoika Bielke

**Nils Tuurenpoika Bielke** (5. marraskuuta 1569 – 17. joulukuuta 1639) oli Suomen ensimmäinen kenraalikuvernööri, valtaneuvos ja Turun hovioikeuden ensimmäinen presidentti. Bielke oli Ruotsin kuningas Kaarle IX:n suosikkeja, mutta on jäänyt historiallisessa arvioinnissa esimerkiksi Axel Oxenstiernan varjoon, sillä hän ei pitänyt melua tekemisistään. Siksi häntä onkin pidetty Kaarlen tahdottomana avustajana. Suomea hän luonnehti kurjaksi barbaarien kulmakunnaksi. Pian nimityksensä jälkeen hän pyysi eroa tehtävästä muun muassa sillä perusteella, ettei hän osannut suomea. 

Bielke oli taustaltaan yläluokkainen, hyvin koulutettu hallintomies. Hänet nimitettiin Suomen kenraalikuvernööriksi kesäkuussa 1623. Tämä oli osa kuningas Kustaa II Aadolfin keskittämispolitiikkaa, jolla Suomi pyrittiin saamaan tiukasti Tukholman kontrolliin. Tämän toteuttamisen välineitä olivat Turun hovioikeus ja verojen kantamisesta vastannut Turun kamari. Vuonna 1624 Bielke, jonka velvollisuutena oli huolehtia Baltiassa sotaa käyvien joukkojen huollosta, lähetti voudeille kuninkaallisen määräyksen, jossa vaadittiin kansaa toimittamaan Liivinmaalla taisteleville joukoille turkkeja, sukkia ja jalkineita. Maaliskuussa 1625 Bielke käski vouteja viivyttelemättä kokoamaan rahvaalta elintarvikkeita (viisi kappaa ruista, erä kuivattua lihaa ja kalaa sekä herneitä), jotka oli kuljetettava Helsingin kaupungissa sijainneeseen kruunun muonavarastoon asianmukaisesti säilytettäviksi. Yksi hänen tehtävistään oli ottaa vastaan alamaisten valitukset, jotka aikaisemmin oli osoitettu suoraan kuninkaalle. Hän ei kuitenkaan ollut oikeusoppinut. Hän joutui loputtomasti riitelemään verojen keräämisestä vastanneita virkamiehiä vastaan, koska nämä pyrkivät ottamaan osan tuotoista itselleen. Hän riitautui syvästi myös Turun piispa Eerik Sorolaisen kanssa, koska piispa pyrki pitämään valtaa käsissään. 

Bielke asetti Isak Rothoviuksen uudeksi piispaksi vuonna 1627. Tämä oli osoitus siitä, että myös kirkko alistetaan valtion tahtoon. Viimeisetkin katolisuuden jäänteet haluttiin karsia kirkon piiristä.

## Lähteet
Siemenpuu-säätiö

**Siemenpuu-säätiö** (viralliselta nimeltään **Siemenpuu – kansalaisliikkeiden yhteistyösäätiö**) on 15 suomalaisen ympäristö- ja kehitysjärjestön vuonna 1998 perustama säätiö, joka tukee kehitysmaiden kansalaisyhteiskuntien ympäristötyötä. Varsinaisen toimintansa säätiö aloitti vuonna 2001. Säätiön toimisto sijaitsee Helsingin Sörnäisissä. Säätiön toiminnanjohtajana työskentelee Hanna Matinpuro.

Säätiö auttaa kehittyvien maiden kansalaisyhteiskunnan toimijoita edistämään ekologista demokratiaa, hyvää elämää ja ympäristönsuojelua sekä torjumaan ympäristöuhkia. Toiminnassa huomioidaan myös ihmisoikeudet, sosiaalinen oikeudenmukaisuus ja kulttuurinen monimuotoisuus. Säätiö myöntää rahoitusta suoraan kehittyvissä maissa toimivien kansalaisjärjestöjen ja -liikkeiden sekä tutkimuslaitosten hankkeille.

## Toiminta
Vuosina 2002–2015 säätiö tuki yli 550 ympäristöhanketta yli 50 maassa. Säätiön toimintaa rahoitetaan Suomen ulkoasiainministeriön kehitysyhteistyövaroilla. Vuonna 2016 säätiön budjetti on 1,25 miljoonaa euroa. Hanketuet ovat keskimäärin 20&nbsp;000 euroa.

Säätiöllä on kahdeksan alueellista, eri teemoihin keskittyvää yhteistyöohjelmaa: Indonesiassa tuetaan metsien suojelua ja kestävää käyttöä, Intiassa adivasi-alkuperäiskansojen oikeuksia sekä Tamil Nadun osavaltion ruokasuvereniteettia, Intiassa ja Nepalissa Etelä-Aasian ekologinen demokratia -dialogia, Latinalaisessa Amerikassa vaihtoehtoja yksilajisille viljelmille, Malissa ympäristönsuojelua ja -tietoisuutta Sikasson läänissä ja Mekong-joen alueella kestävää energiapolitiikkaa. Lisäksi säätiö toteuttaa yleistä ohjelmaa globaalin hyvää elämää tukevan dialogin edistämiseksi.

Vuonna 2012 Siemenpuu ja ryhmä muita kansalaisjärjestöjä kanteli viranomaisille konsulttiyhtiö Pöyryn toiminnasta Laosin Mekong-joen patohankkeen yhteydessä. Kesäkuussa 2013 Suomen työ- ja elinkeinoministeriö totesi Pöyryn noudattaneen OECD:n yhteiskuntavastuun toimintaohjeita, mutta antoi yritykselle moitteita ympäristö- ja ihmisoikeusongelmien puutteellisesta huomioinnista patohankkeen selvitystyössä.

Vuonna 2009 Sadankomitea myönsi Siemenpuu-säätiölle rauhanpalkinnon ”kiitokseksi ja kannustukseksi pitkäjänteisestä toiminnasta Etelän maiden kansalaisyhteiskunnan tukemisessa metsäkysymysten ratkaisemisessa ja hankkeiden rahoittajana”.

## Siemenpuun perustajajärjestöt
*BirdLife Suomi
*Dodo ry
*Kehitysmaayhdistys Pääskyt
*Kehitysyhteistyön palvelukeskus Kepa
*Luonto-Liitto
*Maailman luonnonsäätiö WWF
*Maan ystävät 
*Natur och Miljö
*Suomen luonnonsuojeluliitto
*Suomen Tinku
*Suomen Ympäristökasvatuksen Seura
*Tekniikka elämää palvelemaan
*Uusi Tuuli
*Vihreä sivistysliitto
*Ympäristö ja kehitys
Lähde

## Julkaisut
* *Rikastettu vai köyhdytetty?* (2007)
* *Metsän jäljillä* (2009)
* *Kirja vedestä* (2010)
* *Sijoiltaan menneet – kulutuksen häätämä elämä* (2012)
* *Särjetty maa - tarinoita etelästä ja pohjoisesta* (2015)
Lähde

## Lähteet

## Aiheesta muualla
* Siemenpuu-säätiön kotisivu
*
Plan B

**Plan B**, oikealta nimeltään **Benjamin Paul Ballance-Drew** (s. 22. lokakuuta 1983), on brittiläinen laulaja ja näyttelijä. Hänen ensimmäinen albuminsa, *[[Who Needs Actions When You Got Words]]*, julkaistiin vuonna 2006, ja toinen albumi, *[[The Defamation of Strickland Banks]]*, vuonna 2010.

Plan B:n toinen studioalbumi sijoittui Britannian albumilistan ykkössijalle. Albumi on myynyt Britanniassa kolme kertaa platinaa.

Drew on näytellyt elokuvissa *[[Adulthood]]* (2008), *[[Harry Brown (elokuva)|Harry Brown]]* (2009) ja *[[4.3.2.1]]* (2010).

## Diskografia
**[[Who Needs Actions When You Got Words]]* (2006)
**[[The Defamation of Strickland Banks]]* (2010)

## Filmografia
**[[Adulthood]]* – *Dabs* (2008)
**[[Harry Brown (elokuva)|Harry Brown]]* – *Noel Winters* (2009)
**[[4.3.2.1]]* – *Terry* (2010)
**[[Turnout]]* – *John* (2011)
*The Sweeney - *George Carter* (2012)

## Lähteet

## Aiheesta muualla
* Plan B:n kotisivut
* 
*
Gawron-luokka

**Gawron-luokka** eli **Projekti 621** oli Puolan merivoimien suunnittelemien korvettien muodostama alusluokka, joka perustui Blohm & Vossin MEKO A-100:aan. Luokan ensimmäisen aluksen valmistus aloitettiin 2001, mutta koko luokan tilaus peruutettiin toukokuussa 2012. Ainoa valmisteilla ollut alus *ORP Ślązak* muutettiin ulkovartiolaivaksi.

## Valmistus
Alun perin suunnitelma sisälsi seitsemän alusta, mutta vuoteen 2009 mennessä ainoastaan *ORP Ślązakin* rakennustyöt aloitettiin. Rahoituksen hitaus ja asennettavien asejärjestelmien valinta aiheuttivat muutoksia aikatauluihin. Aluksen runko laskettiin vesille 6. syyskuuta 2009.

## Alukset

## Lähteet
Sipoon uusi kirkko

**Sipoon kirkko** (ruots. *Sibbo kyrka*) on Theodor Deckerin suunnittelema punatiilinen kirkkorakennus Sipoossa. Kirkko edustaa arkkitehtuuriltaan uusgotiikkaa, ja se on vihitty käyttöön vuonna 1885.

## Historia

Sipoon vanha kirkko alkoi käydä pieneksi seurakunnan kasvaessa 1800-luvulla. Sen pelättiin myös sortuvan, joten uutta kirkkoa alettiin suunnitella Tiilimäelle, joka oli aiemmin toiminut hautausmaana ja kirkon torppareiden laidunmaana. Suomen senaatti vahvisti uuden kirkon piirustukset 1882. Kirkkoa rakennettiin päivätöinä vuosina 1883-1885, ja se vihittiin käyttöön neljäntenä adventtina 20. joulukuuta 1885. Kirkossa ei tuolloin vielä ollut urkuja, joten vihkitilaisuuden virsiä säesti osa Uudenmaan pataljoonan soittokuntaa.

Messukasukat, kaksi messinkikruunua ja molemmat kirkonkellot tuotiin vanhasta kirkosta. Alttaritaulukseen kirkko sai vuonna 1892 Alexandra Frosterus-Såltinin tekemän jäljennöksen tanskalaisen kirkkomaalarin K. H. Blochin taulusta *Tulkaa minun tyköni*. Kirkon ensimmäiset urut hankittiin vuonna 1890 Uudestakaupungista. Nykyiset urut, tanskalaiset Marcussen & Sønin mekaaniset urut ovat vuodelta 1951. Ne olivat ensimmäiset uusbarokkiset urut Suomessa.

Kirkko korjattiin 50 vuotta valmistumisensa jälkeen, ja tuolloin aiemmin avoin alttariseinä muurattiin umpeen uuden lämmityshormiston peittämiseksi. Kaminoiden jäljiltä nokeentunut kirkkosali maalattiin vaaleanharmaaksi. Vuonna 2001 kirkkoon asennettiin maalämpö, ja alttariseinä voitiin palauttaa alkuperäiseen asuunsa. Kirkkosali maalattiin alkuperäisen kaltaiseksi.

## Lähteet

## Aiheesta muualla

* Sipoon kirkko Sipoon ruotsinkielisen seurakunnan sivuilla
7596 Yumi

**7596 Yumi** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät K. Endate ja K. Watanabe vuonna 1993. Pikkuplaneetan nimi tulee Shigeru Yumin mukaan, K. Hurukawa ehdotti nimeä. Ennen nimeämistään tämä asteroidi tunnettiin väliaikaisella nimellä **1993 GH**. Koska Yumin absoluuttinen magnitudi (H) on 11,5, sen läpimitta on todennäköisesti välillä 13–30 kilometriä. 

## Lähteet
*JPL Small-Body Database Browser: 7596 Yumi (1993 GH) 
*ABSOLUTE MAGNITUDE (H) 
*    
*Numbered minor planets
Länsi-Dunbartonshire

**Länsi-Dunbartonshire** (, , ) on yksi Skotlannin 32:sta hallintoalueesta (*council area*). Siellä on arviolta 89 590 asukasta (vuonna 2015) ja sen pinta-ala on 159 neliökilometriä.

Hallintoalue muodostettiin vuonna 1996 osasta aiempaa Starhclyden aluetta.

## Kyliä ja kaupunkeja
*Alexandria
*Balloch
*Bonhill
*Bowling
*Clydebank
*Dalmuir
*Drumry
*Dumbarton
*Duntocher
*Faifley
*Hardgate
*Jamestown
*Milton
*Old Kilpatrick
*Renton

## Lähteet

## Aiheesta muualla

*Hallintoalueen internetsivut
Edith Sohlström

**Edith Sohlström**, kirjailijanimi *Vivan Holme*, (23. heinäkuuta 1870 Pori – 24. elokuuta 1934 Pori) oli suomalainen kirjailija ja säveltäjä, varsinaiselta ammatiltaan voimistelunopettaja.

Edith Sohlströmin lapsuudenkodissa suosittiin taiteita, ja hän oppi soittamaan pianoa ja kitaraa. Hän toimi voimistelunopettajana Porin tyttölyseossa ja sitten Privata svenska flickskolanissa. Sohlström kirjoitti ruotsin kielellä lasten- ja nuortenkirjoja ja käytti nimimerkkiä *Vivan Holme*. Hän kirjoitti lisäksi monia liikunta-aiheisia opas- ja oppikirjoja. Hänen sävellyksiään on useina sovituksina elämään jäänyt melodinen *Elegia*.

Edith Sohlströmin veli oli kuoronjohtaja, lakitieteen kandidaatti Gösta Sohlström (1849–1925). Hänet on haudattu Poriin Käppärän hautausmaalle. 

## Teoksia
Nimimerkillä *Vivan Holme*:
* *Lill-Brita och hennes bröder : några berättelser om en hurtig flicka*. Söderström, Helsingfors 1916
* *Hejan Stjärna*. Schildt, Helsingfors 1917
* *Falkenbergska bolaget*. Schildt, Helsingfors 1918
* *Ur sagovärld och verklighet : Del 1 : Sagor*. Schildt, Helsingfors 1919
* *Ur sagovärld och verklighet : Del 2 : Äventyr i krig och fred*. Schildt, Helsingfors 1919
* *Framtidsdrömmar* : flickroman. Schildt, Helsingfors 1921
* *Trollhedens saga och andra sagor*. Schildt, Helsingfors 1921

## Lähteet
* 
### Viitteet
Ellen Nervander

**Flora Helena (Ellen) Nervander** (9. huhtikuuta 1842 Helsinki – 18. huhtikuuta 1936 Helsinki) oli suomalainen opettaja, kirjailija ja kääntäjä. Hän käytti nimimerkkejä *Ellen* ja *E-n*.

Nervanderin vanhemmat olivat Helsingin yliopiston fysiikan professori Johan Jakob Nervander ja Agatha Emerentia Öhman. Ellen oli perheen kahdeksasta lapsesta nuorin. Kirjailija ja toimittaja Emil Nervander oli hänen veljensä. 

Ellen Nervanderista tuli Helsingin kansakoulujen laulunopettaja 1871.

## Teoksia
* *Sånglära för folkskolan med bifogade koraler och sånger i till kursen hörande tonarter, jämte en samling gamla och nya sånger af inhemska tonsättare och skalder *.       Otava 1896 (Ernst Lampénin suomentamana nimellä * Lauluoppi kansakouluja varten siihen liitetyillä koraaleilla ja lauluilla kurssiin kuuluvissa äänilajeissa sekä kokoelma vanhoja ja uusia lauluja kotimaisilta säveltäjiltä ja runoilijoilta*.  Otava 1896)
* *Pikku Suometar : joulukuvaelma yhdessä näytöksessä* ; suom. Wilho Soini. Näytelmäkirjallisuutta n:o 50.         U. W. Telén ja K., Kuopio 1902  (ensiesitys Helsingin Suomalaisessa teatterissa 4. tammikuuta 1880) 
* *Lätta sånger* ; utgifna af Ellen Nervander.        Gust. Arvidssons litografiska atelier 1904
* Zacharias Topelius : *Sagan om Lasse liten* ; dramatiserad af Ellen Nervander.           E. Nervander, Helsingfors 1904 (suomeksi nimellä *Pikku Lauri* ; näytelmäksi sovitellut E-n.   Helsinki 1904)
* *Brita Stinas Olle*. Medföljer som extra häfte Julstjärnas 24-sid. upplaga 1908.      Helsingfors 1908
* *Skogsdrottningen : i tvenne tablåer* ; dramatiserad efter en saga av T. J. Blomqvist. Medföljer som extra häfte Julstjärnas 24-sid. upplaga 1910.        Helsingfors 1910
* *Sinikello :  laulukirja kouluja varten* ; toimittanut  Ellen Nervander.        2. painos Otava 1912

## Ruotsinnoksia
* *Suomi : teckningar af Finland och dess folk efter de förnämsta inhemska målares taflor* ; text af K. Suomalainen ; öfvers. af Ellen Nervander.       Edlund, Helsingfors 1888
* Julius Krohn : *Finska litteraturens historia : Första delen : Kalevala*.      Weilin & Göös, Helsingfors 1891
* Jules Claretie : *Fanan*.      W. Hagelstam, Helsingfors 1897

## Lähteet
*
Aina Kaila

**Aina Maria Kaila** (o.s. *Drake*, 23. toukokuuta 1869 Rautalampi – 1. toukokuuta 1937 Turku)oli suomalainen politiikassa toiminut henkilö. Hän kirjoitti lehtiin artikkeleita ja julkaisi yhden lastenkirjan, joka on käännetty myös viroksi.

Kailan vanhemmat olivat kauppias Otto Arvid Drake ja Betty Maria Tillgren. Hän valmistui Helsingin tyttökoulusta 1887 ja meni 1889 naimisiin tulevan arkkipiispan Erkki Kailan (nimi vuoteen 1906 Erik Johansson) kanssa.

Kaila kävi tyttökoulun (1887). Hän toimi vanhan suomalaisen puolueen naisvaliokunnan puheenjohtajana 1909–1912 ja oli Kansallisen kokoomuspuolueen naisvaliokunnanensimmäinen  puheenjohtaja vuodesta 1919, kun se perustettiin.

## Teos
* *Pikku Annin elämästä*. Kansa, Helsinki 1908 (ilmestyi 1922 vironkielisenä käännöksenä nimellä *Väikese Anni elulug*, käännös Anna Prants. Kirjastuse Ühisus Kool, 1922)

## Lähteet
*  
* Pohjoissavolaisen kaunokirjallisuuden bibliografia : Aina Kaila  (Arkistoitu linkki)

### Viitteet
What You Want

**What You Want** on yhdysvaltalaisen rock-yhtye Evanescencen ensimmäinen single yhtyeen vuonna 2011 julkaistulta *[[Evanescence (albumi)|Evanescence]]* -albumilta. Kappaleen ovat kirjoittaneet Amy Lee, Terry Balsamo ja Tim McCord. Se on yksi yhtyeen raskaimmista kappaleista.

Evanescence esitti kappaleen ensimmäisen kerran livenä 8. elokuuta MTV:llä. Seuraavana päivänä kappale julkaistiin digitaalisesti.

Musiikkivideon kuvaukset alkoivat 30. heinäkuuta 2011 Brooklynissa, New Yorkissa. Musiikkivideon ohjaajana toimi Meiert Avis.

## Listasijoitukset
"What You Want" debytoi sijalla 68 Yhdysvaltain Billboard Hot 100 -listalla. Billboardin rock-listalla se debytoi sijalla 32 ja Alternative Songs -listalla sijalla 35.

## Lähteet
Erik Finne

**Erik Finne** (16. huhtikuuta 1869 Purmo – 28. heinäkuuta 1931 Purmo) oli suomalainen  ruotsin kielellä kirjoittanut kirjailija joka käytti nimimerkkiä *Jerker Svenske*.

## Teoksia
* *Skämt och allvar : humoresker och sägner af Jerker Svenske*.       Författaren, Jakobstad 1902

## Lähteet
*
Olivia Kronqvist

**Olivia Kristina Kronqvist** (1. marraskuuta 1860 Pietarsaari – 29. lokakuuta 1930 Turku) oli suomalainen ruotsin kielellä kirjoittanut kirjailija joka käytti nimimerkkejä *Hero* ja *Viva*. Hänen vanhempansa olivat merikapteeni Karl Gustaf Höglund ja Kristina Lovisa Nyman. Hän oli naimisissa Leander Kronqvistin kanssa vuodesta 1892, joka toimi pientenlastenkoulun pitäjänä vuosina 1876-1892.

Olivia Kronqvist avusti useita sanomalehtiä, kuten *[[Hufvudstadsbladet]]*, *[[Norra Posten]]*, *[[Nya Pressen (1882–1900)|Nya Pressen]]*, *[[Vasabladet]]*, *[[Åbo Underrättelser]]* ja *[[Österbottniska Posten]]*.

## Teoksia
* *Poetiska försök* af Viva: J.J. Kloström, Gamlakarleby 1885
* *Strödda tankar* af Hero: Nykarleby 1886
* *Jim och godsägaren:* Barnbiblioteket Eos 4. Fram, Vasa 1920

## Lähteet
* 

### Viitteet
A56-luokka

**A56-luokka** oli Saksan keisarikunnan laivaston ensimmäisen maailmansodan lopulla valmistettu torpedoveneluokka, johon kuului 24 alusta.

Eri valmistajien alukset vaihtelivat koon, turbiinien ja yktyiskohtien kuten savuhormien muodon suhteen keskenään.  Schichaun valmistamissa aluksissa oli vaihteistetut turbiinit ja valmistajan ensimmäinen erä tuotti ainoastaan 5&nbsp;800 akselihevosvoiman tehon, jolla se kykeni koeajoissa saavuttamaan 26,5 solmun nopeuden. Lopuissa aluksissa oli AEG-Vulcanin suoravetomoottorit, mutta siitä huolimatta ainoastaan *SMS A56*-*SMS A67* saavuttivat 28 solmun nopeuden. Tulosten seurauksena luokan nopeusvaatimus laskettiin 26 solmuun.

## Alukset

## Lähteet
*
*

### Viitteet
Heikki Kokko (kirjailija)

**Heikki Kokko** (24. lokakuuta 1878 Oulu – 3. kesäkuuta 1931 Helsinki) oli suomalainen toimittaja ja kirjailija.

Kokko syntyi merimiehen perheeseen, kävi kauppakoulun ja toimi kolme vuotta liikealalla. Hän valmistui kansakoulun opettajaksi Kajaanin seminaarista ja toimi opettajana Simossa, Pattijoella, Oulun Kiviniemessä ja Helsingissä. Kokko aloitti toimittajanuransa *[[Helsingin Sanomat|Helsingin Sanomissa]]* vuonna 1905. Hän siirtyi vuonna 1912 Sanomalehtien Tietotoimistoon ja sittemmin Suomen Tietotoimistoon. 

Kokko työskenteli *[[Uusi Aura|Uuden Auran]]* toimitussihteerinä vuosina 1919–1923 ja 1926–1928. Hän oli päätoimittajana *[[Pohjolan Sanomat|Pohjolan Sanomissa]]* vuosina 1915–1917, *[[Kaleva (sanomalehti)|Kalevassa]]* vuosina 1917–1918, *[[Kaiku (lehti)|Kaiussa]]* vuosina 1923–1925, *[[Riihimäen Sanomat|Riihimäen Sanomissa]]* vuosina 1925–1926, *[[Etelä-Savo (sanomalehti)|Etelä-Savossa]]* vuosina 1928–1929 ja *[[Savo (sanomalehti)|Savossa]]* vuosina 1929–1931. Sivutoimenaan Kokko toimitti *Maakauppiasta*, *Käsityö- ja Teollisuuslehteä*, *Vakuuttajaa* ja *[[Velikulta]]a*. Hän suomensi useita kaunokirjallisia teoksia ja julkaisi runoja ja proosaa.

Kokko osallistui Suomen sisällissotaan valkoisten joukoissa muun muassa Lavian rintamalla. Vuonna 1919 hän liittyi Kokoomuspuolueen jäseneksi. Kokko toimi puolueen piiritoimikunnan jäsenenä Oulussa ja piirisihteerinä Kuopiossa.

## Teoksia
* *Ruijan rannalta: kalastaja Heikki Kokon muistelmia*. Helsinki 1910
* *Juhlaruno: Kemin kieltolakijuhlaan 1. 6. 1919*. Kemi 1919
* *Valkeuden valta: Perä-Pohjolan maakuntajuhlille Rovaniemellä 21-22. 6. 1919*. Rovaniemi 1919
* *Juhlasäveliä Hangon suomalaisen yhteiskoulun oman talon vihkiäisjuhlaan 1911.10.24*; säv. Sune Carlsson. Hangon suomalainen yhteiskoulu, Hanko 1924
* *Juhlaruno Iin valistustalon avajaisjuhlaan 21.2.26*. Iin valistustalo, Oulu 1926

## Lähteet
700 Auravictrix

**700 Auravictrix** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Helffrich vuonna 1910. Pikkuplaneetta on nimetty ensimmäisen Schütte-Lanz ilmalaivan matkojen muistoksi. Auravictrixin nimi tulee latinan kielestä ja tarkoittaa voittoa tuulesta. Ennen nimeämistään tämä asteroidi tunnettiin tunnuksella **1910 KE**. Auravictrixin läpimitta on noin 15 kilometriä ja pyörähdysaika eli vuorokauden pituus sen pinnalla on noin 6,08 tuntia.

## Lähteet
*JPL Small-Body Database Browser: 700 Auravictrix (1910 KE) 
* 
*Numbered minor planets
Cowboys & Aliens

**Cowboys & Aliens** on Jon Favreaun ohjaama yhdysvaltalainen tieteis- ja lännenelokuva, joka sai ensi-iltansa 23. heinäkuuta 2011 San Diegon comic-conissa. Se perustuu Scott Mitchell Rosenbergin luomaan samannimiseen sarjakuvaan vuodelta 2006. Elokuvan pääosissa esiintyvät Daniel Craig, Harrison Ford ja Olivia Wilde.

## Näyttelijät

## Lähteet

## Aiheesta muualla
* 
*
Láchar

**Láchar** on kunta Granadan maakunnassa Espanjassa. Vuoden 2015 väestölaskennan mukaan Lácharissa asui 3263 asukasta. Láchar sijaitsee noin 20 kilometriä Granadan kaupungista länteen.

## Kuvia

Castillo de Láchar.jpg|Castillo–Palacio de Láchar (1800-luku)
Ayuntamiento de Láchar (Granada).jpg|Kunnantalo
Lachar6.png|Paseo rural



## Lähteet
### Viitteet

## Aiheesta muualla
209 Dido

**209 Dido** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka löysi C. H. F. Peters vuonna 1879. Pikkuplaneetta sai nimensä myyttisen Karthagon kuningatar Didon mukaan.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Spektrityyppi on C- (Tholen) tai Xc-luokkaa (SMASSII).

Didoa ei pidä sekoittaa toiseen päävyöhykkeen asteroidiin nimeltä 6336 Dodo.

## Lähteet
*JPL Small-Body Database Browser: 209 Dido 
*JPL Small-Body Database Browser: 6336 Dodo (1992 UU) 
* 
*Discovery Circumstances: Numbered Minor Planets (1)-(5000): Minor Planet Center  

### Viitteet